1.7.2022
DA
Den Europæiske Unions Tidende
L 176/1
II (Ikke-lovgivningsmæssige retsakter)
INTERNATIONALE AFTALER RÅDETS AFGØRELSE (EU) 2022/1089 af 27. juni 2022 om forlængelse af aftalen om fremme, tilrådighedsstillelse og brug af de satellitbaserede navigationssystemer, Galileo og GPS, samt tilhørende anvendelser mellem på den ene side Det Europæiske Fællesskab og dets medlemsstater og på den anden side Amerikas Forenede Stater
RÅDET FOR DEN EUROPÆISKE UNION HAR —
under henvisning til traktaten om Den Europæiske Unions funktionsmåde, særlig artikel 189 sammenholdt med artikel 218, stk.
6, andet afsnit, litra a), nr. v), under henvisning til forslag fra Europa-Kommissionen, under henvisning til godkendelse fra Europa-Parlamentet (1), og ud fra følgende betragtninger: (1)
Ved afgørelse 2011/901/EU (2) godkendte Rådet indgåelsen af aftalen om fremme, tilrådighedsstillelse og brug af de satellitbaserede navigationssystemer, Galileo og GPS, samt tilhørende anvendelser mellem på den ene side Det Europæiske Fællesskab og dets medlemsstater og på den anden side Amerikas Forenede Stater (3) (»aftalen«).
Aftalen blev undertegnet på Dromoland Castle, Irland, den 26. juni 2004 og trådte i kraft den 12. december 2011.
(2)
I henhold til aftalens artikel 20, stk.
5, skal aftalen forblive i kraft i ti år, og mindst tre måneder før udløbet af den indledende tiårsperiode underretter parterne hinanden om, hvorvidt de er interesserede i at forlænge aftalen for en periode på fem år.
Aftalen udløb den 11. december 2021.
(3)
Begge parter har bekræftet, at de har til hensigt at forlænge aftalen med en yderligere periode på fem år uden ændringer af aftalen.
For at sikre aftalens kontinuitet bør denne afgørelse træde i kraft så hurtigt som muligt og finde anvendelse fra den 12. december 2021.
(4)
Da Unionen har kompetence til på egen hånd at forlænge aftalen, bør Amerikas Forenede Stater underrettes om, at Unionen fra datoen for forlængelsen vil sikre overholdelse af alle forpligtelser over for Amerikas Forenede Stater i henhold til aftalen.
(5)
Forlængelsen af aftalen bør derfor godkendes på Unionens vegne —
(1) Godkendelse af 7. juni 2022 (endnu ikke offentliggjort i EUT).
(2) Rådets afgørelse 2011/901/EU af 12. december 2011 om indgåelse af aftalen om fremme, tilrådighedsstillelse og brug af de satellitbaserede navigationssystemer, Galileo og GPS, samt tilhørende anvendelser mellem på den ene side Det Europæiske Fællesskab og dets medlemsstater og på den anden side Amerikas Forenede Stater (EUT L 348 af 31.12.2011, s. 1).
(3) Aftale om fremme, tilrådighedsstillelse og brug af de satellitbaserede navigationssystemer, Galileo og GPS, samt tilhørende anvendelser mellem på den ene side Det Europæiske Fællesskab og dets medlemsstater og på den anden side Amerikas Forenede Stater (EUT L 348 af 31.12.2011, s. 3).